เก่งไม่ใช่เฮง
โดย...สปาย008
12 ก.ย. 2558

โดย...สปาย008
เส้นทางสู่ซีอีโอของพี่นุช “อรนุช อภิศักดิ์ศิริกุล” ประธานเจ้าหน้าที่บริหารกลุ่มทิสโก้ ไม่ได้มาเพราะโชคช่วย แต่ได้มาเพราะฝีมือล้วนๆ
จุดเปลี่ยนที่น้อยคนจะรู้ว่า การที่พี่นุชได้รับความไว้วางใจจากผู้บริหารและผู้ถือหุ้นของกลุ่มทิสโก้มากมายนั้น มาจากการจับตั๋วสัญญาใช้เงินปลอมที่ลูกค้าเอามาขึ้นเงินกับธนาคารเป็นมูลค่าสูงถึง 1,000 ล้านบาท
ตั๋วสัญญาใช้เงินปลอมที่มีคนนำมาใช้นั้น มาจากการสังเกตที่ลายเซ็นผู้บริหารธนาคารกรุงเทพเหมือนจะผิดปกติ อรนุชจึงปรึกษา คุณปลิว มังกรกนก ขณะนั้นเป็นผู้บริหารสูงสุดของกลุ่มทิสโก้ โดยยืนยันว่าน่าจะปลอม จึงมีการส่งไปให้ธนาคารกรุงเทพเจ้าของตั๋วเงินดู ก็ปรากฏว่าเป็นของปลอมจริง
เคสนี้จึงทำให้พี่นุชได้รับความไว้วางใจจากคุณปลิวมากขึ้น และมอบตำแหน่งผู้บริหารของฝ่ายปฏิบัติการกลยุทธ์ คอยหาอะไรใหม่ๆ มาเสนอให้กรุ๊ปทำ จนสุดท้ายก็มอบตำแหน่งซีอีโอให้ เจ๋งไหมล่ะ